กรมกำลังพลทหารบก

กรมกำลังพลทหารบก (อักษรย่อ: กพ.ทบ.; Directorate of Personnel) เป็นหน่วยงานหลัก ที่กำหนดนโยบายและแผนบริการจัดการกำลังพล เพื่อพัฒนากำลังพลกองทัพบกไทย 
โดยมีเจ้ากรมกำลังพลทหารบกคนปัจจุบันคือ พลโท ธนิศร์ ยูสานนท์​ รองเจ้ากรมกำลังพลทหารบกคนปัจจุบัน ได้แก่ พลตรี ศักดิ์เสมา พงศ์กลัด
นอกจากนี้ กรมกำลังพลทหารบกยังมีผลงานสำคัญ ในการเสริมสร้างความพร้อมรบแก่ทหารพราน ที่ปฏิบัติการในจังหวัดชายแดนภาคใต้

**ประวัติ**
ในปี พ.ศ. 2495 ทางกองทัพบกไทยได้ปรับการจัดหน่วยต่าง ๆ และยกฐานะแผนกที่ 1 กรมเสนาธิการทหารบก เป็นกรมกำลังพลทหารบก ตามราชกิจจานุเบกษา โดยอนุมัติให้ใช้อัตราเมื่อวันที่ 6 สิงหาคม พ.ศ. 2495 จึงได้ถือวันดังกล่าวเป็นวันสถาปนากรมกำลังพลทหารบกสืบมา

**ผลงานสำคัญ**
กรมกำลังพลทหารบก มีผลงานสำคัญตามนโยบายสั่งการของผู้บัญชาการทหารบก อาทิ การเสริมสร้างความพร้อมรบแก่ทหารพราน, ช่วยเหลือกำลังพลที่ปลดพิการ, การบรรจุทดแทนเจ้าหน้าที่ที่เสียชีวิต, การบรรจุทดแทนเจ้าหน้าที่พิการทุพพลภาพ และพัฒนาระบบฐานข้อมูลกำลังพล

**ความสัมพันธ์ระหว่างประเทศ**
เดือนพฤษภาคม พ.ศ. 2560 ข้าราชการกรมกำลังพลทหารบก ได้เดินทางเยือนประเทศเวียดนาม และรับบรรยายสรุปจากมานพชัย วงศ์ภักดี เอกอัครราชทูต ณ กรุงฮานอย เกี่ยวกับความสัมพันธ์ไทย–เวียดนาม ทั้งในด้านการเมือง และการทหารของทั้งสองประเทศ รวมถึงมีการแลกเปลี่ยนความคิดเห็น เพื่อเสริมสร้างความสัมพันธ์

**สิ่งสืบทอด**
เดือนกุมภาพันธ์ พ.ศ. 2559 กรมกำลังพลทหารบก ได้นำนายทหาร, ลูกจ้าง, ข้าราชการ และทหารกองประจำการ เข้ารับฟังการอบรมชี้แจงความรู้ความเข้าใจต่อร่างรัฐธรรมนูญ จากมีชัย ฤชุพันธุ์ ประธานคณะกรรมการร่างรัฐธรรมนูญ (กรธ.)
เดือนพฤษภาคม พ.ศ. 2561 วิทยากรจากกรมกำลังพลทหารบกได้รับเชิญสมาคมแม่บ้านทหารบก ในการอบรมโครงการสร้างองค์ความรู้ สร้างคน สร้างงาน แก่ครอบครัวกำลังพลกองทัพบกที่ทุพพลภาพ

**การจัดหน่วย**
 ศูนย์ประสานงานช่วยเหลือกำลังพลที่ปลดพิการทุพพลภาพและครอบครัว ฝ่ายกำลังพล ศูนย์ปฏิบัติการกองทัพบก (ศปปค.ฝกพ.ศปก.ทบ.)- ส่วนกำลังพล ฝ่ายกำลังพล ศูนย์ปฏิบัติการกองทัพบก- กองการเตรียม สำนักแผนเตรียมพล (กตพ.สผพ.กพ.ทบ.)- กองวิเคราะห์และประเมินค่า สำนักแผนเตรียมพล (กวค.สผพ.กพ.ทบ.)- กองโครงการและงบประมาณ สำนักแผนเตรียมพล (กคง.สผพ.กพ.ทบ.)- กองจัดการ สำนักงานพัฒนาและบริหารกำลังพล (กจก.สพบ.กพ.ทบ.)- กองการศึกษา สำนักงานพัฒนาและบริหารกำลังพล (กกศ.สพบ.กพ.ทบ.)- กองสารสนเทศ สำนักงานพัฒนาและบริหารกำลังพล (กสท.สพบ.กพ.ทบ.)- กองการปกครอง สำนักปกครองและบริการกำลังพล (กปค.สปบ.กพ.ทบ.)- กองบริการกำลังพล สำนักปกครองและบริการกำลังพล (กบพ.สปบ.กพ.ทบ.)- กองสิทธิกำลังพล สำนักปกครองและบริการกำลังพล (กสพ.สปบ.กพ.ทบ.)- กองธุรการ (กธก.กพ.ทบ.)

**รายนามเจ้ากรมกำลังพลทหารบก**
# พลตรี พจน์ บูรณศิลปิน (8 กันยายน พ.ศ. 2495 - 18 สิงหาคม พ.ศ. 2498)
# พลตรี ฉลอง อุชุโกมล (18 สิงหาคม พ.ศ. 2498 - 30 ธันวาคม พ.ศ. 2500)
# พลตรี ทวนชัย โกศินนานนท์ (30 ธันวาคม พ.ศ. 2500 - 1 ตุลาคม พ.ศ. 2506)
# พลตรี เจริญ สายวิจิตร์ (1 ตุลาคม พ.ศ. 2506 - 4 พฤษภาคม พ.ศ. 2516)
# พลตรี สม ขัตพันธุ์ (5 พฤษภาคม พ.ศ. 2516 - 18 พฤศจิกายน พ.ศ. 2516)
# พลตรี สืบ อักษรานุเคราะห์ (18 พฤศจิกายน พ.ศ. 2516 - 30 กันยายน พ.ศ. 2521)
# พลตรี นพ พิณสายแก้ว (1 ตุลาคม พ.ศ. 2521 - 1 ตุลาคม พ.ศ. 2524)
# พลตรี สุมน ศุกระเศรณี (1 ตุลาคม พ.ศ. 2524 - 1 ตุลาคม พ.ศ. 2526)
# พลตรี ประเสริฐ สารฤทธิ์ (1 ตุลาคม พ.ศ. 2526 - 30 กันยายน พ.ศ. 2529)
# พลตรี ชัยวุฒิ ศรีมาศ (1 ตุลาคม พ.ศ. 2529 - 30 กันยายน พ.ศ. 2532)
# พลตรี ปรีชา อุเทนสุต (1 ตุลาคม พ.ศ. 2532 - 30 กันยายน พ.ศ. 2536)
# พลตรี สีนาด รัตนพฤกษ์ (1 พฤศจิกายน พ.ศ. 2536 - 31 มีนาคม พ.ศ. 2539)
# พลตรี เถกิง นิรัตศัย (1 เมษายน พ.ศ. 2539 - 30 กันยายน พ.ศ. 2542)
# พลตรี ไพโรจน์ วัฒนโยธิน (1 ตุลาคม พ.ศ. 2542 - 30 กันยายน พ.ศ. 2545)
# พลตรี ประวิทย์ น่วมพารา (1 ตุลาคม พ.ศ. 2545 - 30 กันยายน พ.ศ. 2547)
# พลตรี อภิชัย พิณสายแก้ว (1 ตุลาคม พ.ศ. 2547 - 27 เมษายน พ.ศ. 2549)
# พลตรี อรุณ สมตน (1 พฤษภาคม พ.ศ. 2549 - 30 กันยายน พ.ศ. 2550)
# พลตรี สุชาติ หนองบัว (1 ตุลาคม พ.ศ. 2550 - 30 กันยายน พ.ศ. 2555)
# พลโท สุรเดช เฟื่องเจริญ (1 ตุลาคม พ.ศ. 2555 - 30 กันยายน พ.ศ. 2558)
# พลโท สรรชัย อจลานนท์ (1 ตุลาคม พ.ศ. 2558 - 30 กันยายน พ.ศ. 2559)
# พลโท คธายุทธ์ เสาวคนธ์ (1 ตุลาคม พ.ศ. 2559 - 30 กันยายน พ.ศ. 2561)
# พลโท อยุทธ์ ศรีวิเศษ (1 ตุลาคม พ.ศ. 2561 - 30 กันยายน พ.ศ. 2563)
# พลโท มานัสชัย ศรีประจันทร์ (1 ตุลาคม พ.ศ. 2563 - 16 กุมภาพันธ์ พ.ศ. 2565)
# พลโท นุกูล โล่ห์ประเสริฐ (1 เมษายน พ.ศ. 2565 - 30 กันยายน พ.ศ. 2566)
# พลโท เกรียงไกร ปราสาฑสุวรรณ (1 ตุลาคม พ.ศ. 2566 - 30 กันยายน พ.ศ. 2567)
# พลโท ธนิศร์ ยูสานนท์ (1 ตุลาคม พ.ศ. 2567 - ปัจจุบัน)
ยศทหารเป็นยศขณะดำรงตำแหน่งและในวงเล็บเป็นระยะเวลาที่ดำรงตำแหน่ง

**อ้างอิง**

**แหล่งข้อมูลอื่น**
หมวดหมู่:หน่วยงานในสังกัดกองทัพบกไทย
หมวดหมู่:องค์การที่ก่อตั้งในปี พ.ศ. 2495